**Antonis Samaras** (gresk: Αντώνης Σαμαράς, født 23. mai 1951 i Athen) er en gresk politiker. Han er leder av partiet Nytt demokrati, og han var statsminister i Hellas fra 20. juni 2012 til 26. januar 2015. Han er utdannet økonom. Samaras er medlem av den greske nasjonalforsamlingen Vouli ton Ellinon fra Messenia. Han var finansminister i 1989, utenriksminister fra 1989 til 1990 og igjen fra 1990 til 1992, og kulturminister i 2009. Han har fra slutten av november 2009 vært leder av det konservative partiet Nytt demokrati. Den 20. juni 2012 ble han innsatt som statsminister i Hellas. Han ledet en koalisjonsregjering av Nytt demokrati, PASOK og Demokratiske venstre. Etter Parlamentsvalget i Hellas 2015 gikk han av som statsminister og ble etterfulgt av Alexis Tsipras.

Liv og virke
------------

### Bakgrunn

Antonis Samaras er sønn av Konstantin Samaras, professor i kardiologi, og hans hustru Lena, født Zannas, barnebarn av forfatterinnen Penelope Delta.[] Hans bror, Alexander, er arkitekt. Hans fars bror, Georg Samaras, var lenge medlem av parlamentet for Messenia på 1950- og 60-tallene.[]

Samaras gikk på Universitetet i Athen. Han avsluttet studiene på Amherst College i 1974 med en eksamen i økonomi, og så fra Harvard University i 1976 med en Master of Business Administration.

### Politisk karriere

#### Utenriksminister

Samaras er en ivrig motstander av at ordet *Makedonien* inngår i *Den tidligere jugoslaviske republikk Makedonias* navn og forlot Mitsotakis' regjering i 1992 på grunn av innvendinger mot dens politikk.[] Han er likeledes en ivrig motstander av forhandlinger med (den tidligere jugoslaviske republikk) Makedonia.

#### Medlem av EU-parlamentet

Samaras var fra 2004 medlem av Europa-parlamentet for Det europeiske folkeparti.

#### Kulturminister

Fra 8. januar 2009 var han minister igjen, denne gang kulturminister.

Etter Samaras' mening vil *den tidligere jugoslaviske republikk Makedonia* over tid ikke overleve som selvstendig nasjon. Han fremholder ogsåat EU ikke vil kunne påtvinge Hellas å anerkjenne dette lands forfatningsnavn: *Republikken Makedonia*.

#### Formann for Nytt demokrati

I 2009 ble Samaras formann for partiet Nytt demokrati. Hans forgjenger på posten var Kostas Karamanlis. Han var formann til 2015, da han ble avløst av to midlertidige formenn: Vangelis Meimarakis og Ioannis Plakiotakis, og i januar 2016 ble Kyriakos Mitsotakis valgt til ny formann.

#### Statsminister

Etter valget i juni 2012 ble Samaras statsminister i regjeringen Antonis Samaras, som bestod av Nytt Demokrati, PASOK og Demokratiske venstre. Samaras ble innsatt som statsminister da han avla ed på forfatningen den 20. juli 2012. Han var statsminister til 26. januar 2015.

Referanser
----------

1. ↑   Gemeinsame Normdatei, GND-ID 1024108511, besøkt 15. oktober 2015[Hentet fra Wikidata]
2. ↑   Davos 2014 Participant List, uttrykt i referansen som 1951[Hentet fra Wikidata]
3. ↑   Munzinger Personen, Munzinger IBA 00000028920, besøkt 9. oktober 2017[Hentet fra Wikidata]
4. ↑   Roglo, Roglo person ID p=antonis;n=samaras[Hentet fra Wikidata]
5. ↑  «Antonis Samaras sworn in as new Greece prime minister», *BBC News*, 20. juni 2012.
6. ↑  «Antonis Samaras sworn in as Greek prime minister», *The Guardian*, 20. juni 2012.
7. ↑  Biografi Arkivert 2. februar 2009 hos Wayback Machine. og hans virksomhek i Europa-parlamentet
8. ↑  Liste over de nye ministre[*død lenke*]
9. ↑  Interview med Samaras[*død lenke*]
10. ↑  En græsk minister forudsiger Makedoniens opløsning i *Rossijskaja gazeta*
11. ↑  «Kyriakos Mitsotakis elected as leader of Greek centre-right party». the Guardian and Reuters in Athens. 10. januar 2015. Besøkt 11. januar 2015.

Eksterne lenker
---------------

* (en) Antonis Samaras – kategori av bilder, video eller lyd på Commons Rediger på Wikidata
* (grk) Antonis Samaras på Twitter Rediger på Wikidata
* (en) Antonis Samaras hos Europaparlamentet Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** ISNI **·** SUDOC **·** Munzinger (iba)
 |